MOŽNO SPRÍSTUPNIŤ

Predkladacia správa

Podľa ustanovenia § 2 zákona č. 515/2003 Z. z. o krajských úradoch a obvodných úradoch a o zmene a doplnení niektorých zákonov, prednostu krajského úradu a obvodného úradu vymenúva a odvoláva vláda Slovenskej republiky na návrh ministra vnútra.                     V súlade s citovaným zákonom je v kompetencii ministra vnútra predkladať vláde Slovenskej republiky návrh na vymenovanie a odvolanie prednostov krajských úradov a obvodných úradov.
Návrh na odvolanie prednostov obvodných úradov a na vymenovanie prednostov do týchto úradov sa predkladá v zmysle koaličnej dohody. 
Vláda Slovenskej republiky na svojom rokovaní dňa 2. decembra 2003 schválila uznesením číslo 1153 kritériá na funkcie prednostov krajských úradov a obvodných úradov a zásady postupu navrhovania kandidátov na funkcie prednostov krajských úradov a obvodných úradov.
Minister vnútra zriadil na základe citovaného uznesenia vlády komisiu na výber kandidátov na funkciu prednostov krajských úradov a obvodných úradov (ďalej len „komisia“). Komisia vyhodnotila navrhovaných kandidátov v zmysle vládou schválených kritérií a zásad a konštatovala, že spĺňajú kritériá na funkcie prednostov obvodných úradov. 
Bezpečnostná previerka na funkcie prednostov obvodných  úradov bude vykonaná v súlade so zákonom č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov. 
Podľa § 9 zákona č. 211/2000 Z. z. o slobodnom prístupe k informáciám sa navrhuje nezverejňovať údaje uvedené  v charakteristikách kandidátov na funkcie prednostov  obvodných  úradov.
Predložený materiál nemá finančný, ekonomický ani environmentálny vplyv a nemá vplyv na zamestnanosť a podnikateľské prostredie.